VS002172
Datum: 2005-03-21T01:00:00.000+01:00
datum_sodbe_i_stopnje: 2008-03-20T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: hudi primeri
odskodnina: 44.000 EUR (primerna odškodnina)
opombe: VIII Ips 218/2009. Revizija prvotožene stranke je bila zavrnjena.

Opomba: 39.600 EUR (končna odmera odškodnine glede na 10% soodgovornost oškodovanca).
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Dijak (po rednem šolanju je obiskoval izredni 2-letni program), ki je pri prvotoženi stranki delal prek napotnice študentskega servisa nekaj več kot pol leta kot pomočnik.

## Škodni dogodek

Ob delu na strojni liniji za izdelavo izpušnih loncev iz pločevine (strojna linija COMAS) je stroj oškodovancu zmečkal dlan desne roke; ta je v nasprotju z varnostnimi pravili obšel zaščitno ograjo, da bi odpravil napako, potem ko se je stroj ustavil zaradi zataknjene pločevine. Oškodovančeva sokrivda za škodni dogodek je bila ocenjena na 10%.

## Poškodba

Zmečkanina desne roke s posledičnim kompartment sindromom, iztrganje podlahtne arterije v desnem zapestju, raztrganina mišic desnega tenerja (velikega peščaja), zlom 2. in 3. dlančnice desno, zlom bazalnega členka 3. prsta desne roke, izpah desnega palca v dlančnično – prstničnem sklepu z raztrganino sklepne ovojnice in obstranskih vezi.

## Telesne bolečine

10.000 EUR Stalne hude bolečine štirinajst (14) dni, stalne srednje hude bolečine šest (6) tednov, lažje bolečine v času zdravljenja kumulativno štiri (4) mesece; bolečine bo trpel tudi v bodoče, predvsem, če bo z roko zadel ob kakšen predmet ali se nanjo naslonil.

#### Hospitalizacija

10 dni, 2 operaciji, dolgotrajna narkoza.

#### Ambulantno zdravljenje

10 kontrol pri izbranem zdravniku, 11 kontrol pri kirurgu

#### Rehabilitacija

Več kot sto (100) fizioterapij,

#### Nevšečnosti med zdravljenjem

EMG preiskava, nevrofiziološki pregled, jemanje zdravil proti bolečinam, ki so škodljiva za želodec, 10 prevezovanj roke, nošenje funkcionalne opornice (oškodovanec jo je nosil tudi še ob sojenju na prvi stopnji).

## Strah

2.000 EUR Primarni strah ob nesreči (da je ob roko) je bil zelo intenziven in je trajal od poškodbe do 25.3.205, ko je bil ponovno operiran. Sekundarni strah, to je strah pred prevezovanji, posegi, ponovno operacijo, za izid zdravljenja, je trajal pol leta.

## Zmanjšanje življenjske aktivnosti

30.000 EUR Oškodovanec s poškodovano roko težko piše, ker je desničar, z levo roko piše le tiskane črke. Majnih predmetov ne more prijeti, nima ročnih spretnosti. Dela občasno, moral se je prešolati. Ne more se več ukvarjati s športom (kolesarstvo, košarka, nogomet) tako kot pred nesrečo. Treniral je košarko in ples, nato se je s tem ukvarjal rekreativno. Težkih bremen ne sme dvigovati, ker nima dobrega občutka pri prijemu. Dlan je stanjšana in zožena, stisk pesti je brez moči, izteg palca je 1/3 zavrt, palec je neobčutljiv na dotik, prvi trije prsti so odreveneli. Ne more prijeti drobnih predmetov, težko drži žlico, krožnik, ne more uporabljati noža, svinčnik drži krčevito z več prsti, za dela kot je npr. lupljenje je roka neuporabna. Težko si zaveže čevlje, orodij s toporiščem ne more uporabljati, težave ima pri osebni higieni, pri vožnji mu drsi volan, na menjalniku nima občutka. ZŽA je 30% in trajno. Upoštevana je bila oškodovančeva mladost.

## Skaženost

2.000 EUR Širša, 10 cm dolga brazgotina na dlani, dve brazgotini na hrbtišču roke (3 cm in 7 cm; slednji sta vidni, zakrivanje z oblačili ni mogoče. Dlan je stanjšana in zožena.

---

OZ člen 179